钦定古今图书集成/明伦汇编/交谊典/第104卷 > 王符潜夫论 > 《贤难》
## 钦定古今图书集成/明伦汇编/交谊典/第104卷 > 王符潜夫论 > 《贤难》

所谓贤者，乃将言乎循善则见妒，行贤则见嫉也，而
必遇患难者也。虞舜之所以放殛，子胥之所以被诛，
上圣大贤，犹不能自免于嫉妒，况乎中世之人哉？此
秀士所以虽有贤材美质，然犹不得直道而行，遂成
其志者也。夫国不乏于妒男也，犹家不乏于妒女也。
近古以来，自外及内，其争功名妒过己者，岂希也？予
以唯两贤为宜，不相害乎？然也，范睢绌白公，公孙弘，
抑董仲舒，此同朝共君，宠禄争故耶？唯殊邦异途，利
害不干者，为可以免乎？然也，孙膑修能于楚，庞涓自
魏变免，诱以刖之；韩非明治于韩，李斯自秦作思，致
而杀之。嗟！士之相妒，岂若此甚乎？